ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครองพ.ศ.๒๕๔๔ อาศัยอำนาจตามความในมาตรา ๘๔ (๑๑)แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง พ.ศ. ๒๕๔๔ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้พนักงานศาลปกครองหมายความว่า บุคคลที่สำนักงานศาลปกครองจ้างให้ปฏิบัติราชการให้แก่สำนักงานศาลปกครองโดยมีสัญญาจ้างค่าตอบแทนพิเศษ[๒]หมายถึงเงินที่จ่ายให้แก่พนักงานศาลปกครองตามลักษณะและภาระงานหรือจ่ายให้แก่พนักงานศาลปกครองในกรณีมีผลการประเมินการปฏิบัติงานคุณภาพงานและปริมาณงานในระดับดีเด่นเลขาธิการหมายความว่า เลขาธิการสำนักงานศาลปกครองข้อ ๔[๓]เพื่อประโยชน์ในกิจการของสำนักงานศาลปกครองสำนักงานศาลปกครองอาจจ้างผู้หนึ่งผู้ใดเป็นพนักงานศาลปกครองเพื่อปฏิบัติราชการตามตำแหน่งและจำนวนที่เลขาธิการกำหนดแต่ต้องไม่เกินจำนวนตำแหน่งพนักงานศาลปกครองที่ได้รับอนุมัติจากคณะกรรมการข้าราชการฝ่ายศาลปกครองข้อ ๕[๔] การกำหนดตำแหน่งพนักงานศาลปกครองแบ่งออกเป็น ๔ กลุ่ม ดังนี้(๑) กลุ่มบริหารทั่วไป ได้แก่ ตำแหน่งดังต่อไปนี้(ก) เลขานุการ(ข) เจ้าหน้าที่ศาลปกครอง(ค) พนักงานหน้าบัลลังก์(ง) เจ้าหน้าที่ประชาสัมพันธ์(จ) พนักงานเดินหมาย(ฉ) พนักงานรับโทรศัพท์(ช) พนักงานขับรถยนต์(ซ) บรรณารักษ์(ฌ) พนักงานธุรการ(๒) กลุ่มเทคนิคหรือวิชาชีพ ได้แก่ตำแหน่งดังต่อไปนี้(ก) พนักงานคอมพิวเตอร์(ข) นายช่างคอมพิวเตอร์(ค) เจ้าหน้าที่เครื่องคอมพิวเตอร์(ง) นายช่าง(จ) วิศวกรโยธา(ฉ) สถาปนิก(๓) กลุ่มชำนาญการ ได้แก่ ตำแหน่งพนักงานแปล(๔) กลุ่มเชี่ยวชาญพิเศษ ได้แก่ตำแหน่งซึ่งปฏิบัติงานในลักษณะที่ต้องใช้ความรู้หรือความเชี่ยวชาญสูงมากเป็นพิเศษเพื่อปฏิบัติงานในเรื่องที่มีความสำคัญและจำเป็นเฉพาะเรื่องของสำนักงานศาลปกครองหรือมีความจำเป็นต้องใช้บุคคลในลักษณะดังกล่าวในกรณีที่มีความจำเป็นสำนักงานศาลปกครองอาจจ้างพนักงานศาลปกครองตำแหน่งอื่นนอกจากที่กำหนดไว้ในวรรคหนึ่งข้อ ๖ให้เลขาธิการมีอำนาจเกี่ยวกับการจ้างพนักงานศาลปกครอง ดังต่อไปนี้(๑)กำหนดคุณสมบัติทั่วไปและคุณสมบัติเฉพาะตำแหน่งของพนักงานศาลปกครอง(๒) ทำสัญญาจ้างปฏิบัติงานกับพนักงานศาลปกครอง(๓) แต่งตั้งพนักงานศาลปกครองให้ดำรงตำแหน่งใดข้อ ๗การทำสัญญาจ้างปฏิบัติงานสำหรับตำแหน่งตามข้อ ๕ วรรคหนึ่งจะต้องกำหนดระยะเวลาการจ้างตั้งแต่สามปีขึ้นไปแต่ไม่เกินห้าปีและอย่างน้อยต้องมีข้อกำหนดดังต่อไปนี้(๑) ขอบเขตและลักษณะการปฏิบัติงาน(๒) อัตราค่าจ้าง การเลื่อนขั้นค่าจ้างและเงินตอบแทนการปฏิบัติงานนอกเวลาทำงานปกติ(๓) ระยะเวลาการจ้าง(๔) วันเวลาทำงานปกติ วันหยุดประจำสัปดาห์และวันหยุดพิเศษ รวมทั้งการลาหยุดในกรณีต่าง ๆ(๕) วินัยและการรักษาวินัย(๖) การสิ้นสุดแห่งสัญญา(๗) สวัสดิการและการสงเคราะห์อื่นข้อ๘[๕]อัตราค่าจ้างพนักงานศาลปกครองสำหรับตำแหน่งตามข้อ ๕ วรรคหนึ่งให้เป็นไปตามบัญชีท้ายระเบียบนี้การกำหนดให้พนักงานศาลปกครองผู้ใดได้รับค่าจ้างตามอัตราค่าจ้างในขั้นใดให้เป็นไปตามที่เลขาธิการเห็นสมควรโดยคำนึงถึงคุณวุฒิและประสบการณ์ที่เกี่ยวข้องกับตำแหน่งที่จ้างของผู้นั้นให้พนักงานศาลปกครองมีสิทธิได้รับค่าตอบแทนพิเศษตามหลักเกณฑ์วิธีการและเงื่อนไขที่สำนักงานศาลปกครองกำหนดข้อ ๙ พนักงานศาลปกครองตามข้อ ๕ วรรคหนึ่งซึ่งผ่านการประเมินผลงานประจำปีให้ได้รับการเลื่อนขั้นค่าจ้างหนึ่งขั้นข้อ ๑๐ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๑๑ ให้เลขาธิการเป็นผู้รักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ประกาศณ วันที่ ๙ มีนาคม พ.ศ. ๒๕๔๔อักขราทร จุฬารัตนประธานศาลปกครองสูงสุดประธานกรรมการข้าราชการฝ่ายศาลปกครอง[เอกสารแนบท้าย]๑[๖].บัญชีอัตราค่าจ้างพนักงานศาลปกครองสำหรับตำแหน่งที่ใช้วุฒิต่ำกว่าปริญญาตรี(ยกเลิก)๒[๗].บัญชีอัตราค่าจ้างพนักงานศาลปกครองสำหรับตำแหน่งที่ใช้วุฒิปริญญาตรีขึ้นไป(ยกเลิก)๓[๘]. บัญชีอัตราค่าจ้างพนักงานศาลปกครองสำหรับกลุ่มบริหารทั่วไป(บาท/เดือน)๔[๙]. บัญชีอัตราค่าจ้างพนักงานศาลปกครองสำหรับกลุ่มเทคนิคหรือวิชาชีพ(บาท/เดือน)๕[๑๐]. บัญชีอัตราค่าจ้างพนักงานศาลปกครองสำหรับกลุ่มชำนาญการ(บาท/เดือน)๖[๑๑]. บัญชีอัตราค่าจ้างพนักงานศาลปกครองสำหรับกลุ่มเชี่ยวชาญพิเศษ(บาท/เดือน)(ดูข้อมูลจากภาพกฎหมาย)ระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง (ฉบับที่ ๒) พ.ศ. ๒๕๔๕[๑๒]ระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง (ฉบับที่ ๓) พ.ศ. ๒๕๔๗[๑๓]พรพิมล/พิมพ์๑๑ก.ค. ๒๕๔๔หทัยภัทร/แก้ไข๒๑/๓/๒๕๕๐สุนันทา/ผู้จัดทำ๑๑สิงหาคม ๒๕๕๑[๑]ราชกิจจานุเบกษา เล่ม ๑๑๘/ตอนที่ ๑๕ ก/หน้า ๙/๑๕ มีนาคม ๒๕๔๔[๒]ข้อ ๓ นิยามคำว่า ค่าตอบแทนพิเศษเพิ่มโดยระเบียบคณะกรรมการข้าราชการฝ่ายศาลปกครอง ว่าด้วยพนักงานศาลปกครอง(ฉบับที่ ๓) พ.ศ. ๒๕๔๗[๓]ข้อ ๔ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง (ฉบับที่ ๒) พ.ศ. ๒๕๔๕[๔]ข้อ ๕ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง (ฉบับที่ ๓) พ.ศ. ๒๕๔๗[๕]ข้อ ๘ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง (ฉบับที่ ๓) พ.ศ. ๒๕๔๗[๖]บัญชีอัตราค่าจ้างพนักงานศาลปกครองสำหรับตำแหน่งที่ใช้วุฒิต่ำกว่าปริญญาตรียกเลิกโดยระเบียบคณะกรรมการข้าราชการฝ่ายศาลปกครอง ว่าด้วยพนักงานศาลปกครอง(ฉบับที่ ๒) พ.ศ. ๒๕๔๕[๗]บัญชีอัตราค่าจ้างพนักงานศาลปกครองสำหรับตำแหน่งที่ใช้วุฒิปริญญาตรีขึ้นไปยกเลิกโดยระเบียบคณะกรรมการข้าราชการฝ่ายศาลปกครอง ว่าด้วยพนักงานศาลปกครอง(ฉบับที่ ๒) พ.ศ. ๒๕๔๕[๘]บัญชีอัตราค่าจ้างพนักงานศาลปกครองสำหรับกลุ่มบริหารทั่วไป (บาท/เดือน)แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง (ฉบับที่ ๓) พ.ศ. ๒๕๔๗[๙]บัญชีอัตราค่าจ้างพนักงานศาลปกครองสำหรับกลุ่มเทคนิคหรือวิชาชีพ (บาท/เดือน)แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง (ฉบับที่ ๓) พ.ศ. ๒๕๔๗[๑๐]บัญชีอัตราค่าจ้างพนักงานศาลปกครองสำหรับกลุ่มชำนาญการ (บาท/เดือน)แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยพนักงานศาลปกครอง(ฉบับที่ ๓) พ.ศ. ๒๕๔๗[๑๑]บัญชีอัตราค่าจ้างพนักงานศาลปกครองสำหรับกลุ่มเชี่ยวชาญพิเศษ (บาท/เดือน)เพิ่มโดยระเบียบคณะกรรมการข้าราชการฝ่ายศาลปกครอง ว่าด้วยพนักงานศาลปกครอง(ฉบับที่ ๓) พ.ศ. ๒๕๔๗[๑๒]ราชกิจจานุเบกษา เล่ม ๑๑๙/ตอนที่ ๘๖ ก/หน้า ๒๖/๕ กันยายน ๒๕๔๕[๑๓]ราชกิจจานุเบกษา เล่ม ๑๒๑/ตอนที่ ๔๔ ก/หน้า ๑๒/๑๕ กรกฎาคม ๒๕๔๗